《涿州》
清代·沈元沧

百雉重城势不孤，居然绾毂拥皇都。风云气概楼桑里，土壤膏腴督亢图。

事去英雄遗恨在，时平草泽弃才无。独怜老作西征客，鞍马劳劳走道途。

作者简介：（1666—1733）浙江仁和人，字麟洲，号东隅。康熙四十四年、五十六年，两举副贡。早年文章为毛奇龄、万斯大所赏。曾入武英殿书局任事，议叙授广东文昌知县。有《礼记类编》、《今雨轩诗话》、《滋兰堂集》等。